Messiaaninen seurakunta ja herätyskeskus
Kirkkauden Kuningas Jerusalem
Tulta Siionista
Pastori Oren Lev-Ari
Shalom! Olkaa siunattuja Jeesuksen Kristuksen nimessä!
Haluan puhua teille tänään lopun ajoista.
Avataan yhdessä Jesajan luku 60 ja katsotaan, mitä Jesaja sanoo
Jerusalemille ja Herran kansalle, Israelille.
Jakeesta 1 eteenpäin: -
"Nouse, loista kirkkaana, Jerusalem, sillä sinun valosi saapuu ja
Herran kirkkaus koittaa sinun yllesi. Katso, pimeys peittää maan, -
yön synkkyys kansat. Mutta sinun taivaallesi kohoaa aamunkoi, -
Herran kirkkaus hohtaa sinun ylläsi. Niin kansat tulevat sinun valosi luo
ja kuninkaat sinun aamunkoittoosi.
Nosta silmäsi, katso ympärillesi: he kaikki ovat kokoontuneet, -
he saapuvat, sinun poikasi, jotka tulevat kaukaa, sinun tyttäresi, -
joita sylissä kannetaan."
Jae "Nouse, loista kirkkaana, sillä sinun valosi saapuu" puhuu sekä
Jerusalemille että Kristuksen ruumiille, Jeesuksen morsiamelle.
Kuka on valomme?
Tiedämme, että Joh. 1 sanotaan, että Jeesus on Jumalan sana, -
valkeus, joka loistaa pimeydessä, eikä pimeys ole saanut sitä valtaansa.
Jesaja puhuu profeetallisesti, että meidän tulisi nousta
eli herätä.
Herätä tarkoittaa olla valveilla.
Muistatteko, kun Jeesus meni Getsemaneen rukoilemaan
ja otti Pietarin, Jaakobin ja Johanneksen mukaansa ja
sanoi heille: valvokaa ja rukoilkaa!
Jesaja sanoo meille: "Nouse, loista kirkkaana, sillä sinun valosi saapuu."
Monesti me rukoilemme ja pyydämme Jumalan kirkkautta, -
mutta sille on yksi ehto.
Jos haluamme, että Jumalan kirkkaus täyttää meidät, perheemme
ja seurakuntamme, meidän täytyy herätä.
Rukoilemme paljon herätystä, mutta meidän täytyy olla valveilla
sydämissämme. Valveilla olo tarkoittaa rukoilemista.
Kun Jeesus palasi Getsemanesta ru- koilemasta, se oli vaikeaa hänelle, -
sillä hän tiesi, että hänen täytyy mennä ristille.
Palatessaan Jeesus näki heidän nukkuvan, ja kysyi heiltä: -
"Ettekö voineet valvoa ja rukoilla edes tuntia?"
Tiedämme, että silloin oli pimeää.
"Katso, pimeys peittää maan, yön synkkyys kansat. Mutta sinun
taivaallesi kohoaa aamunkoi, Herran kirkkaus hohtaa sinun ylläsi."
Jotta me voisimme nähdä Jumalan kirkkauden ja loistaa pimeydessä, -
meidän tulee herätä ja rukoilla ja noudattaa Herran käskyjä.
Jumala sanoo: "Rakasta Herraa sinun Jumalaasi koko sydämestäsi, -
kaikesta sielustasi ja kaikesta mieles- täsi ja lähimmäistä niinkuin itseäsi."
Kun rukoilemme, vaellamme tässä rakkaudessa, koska olemme valveilla.
Toisin sanoen, henkemme on avoin Jumalalle ja silloin
vaellamme Jumalan rakkaudessa, koska olemme yhteydessä Jumalaan.
Uudestisyntynyt henkemme tarvitsee tätä Jumalalta tulevaa
valoa, rakkautta ja kasvua.
Saadaksemme tämän meidän tulee rukoilla ja olla valveilla.
Tulta Siionista
Tiedämme, että koko maailma on pimeydessä
ja pimeyden ruhtinas on saatana.
Jesaja sanoo: "Pimeys peittää maan, yön synkkyys kansat."
Yön synkkyys on jonkilainen henki, joka saa ihmiset nukahtamaan.
Tämä henki pääsee sisälle myös Jumalan seurakuntiin.
Kuulen, että Euroopassakin monet ihmiset vain nukkuvat
eivätkä ole hereillä Jumalalle.
Sitten rukoillaan, miksi ei ole herätystä tai ihmeitä ja merkkejä?
Onko Jumala muuttunut?
On kirjoitettu, että Jumala on sama eilen, tänään ja iankaikkisesti.
Jeesus ei koskaan muutu. Kaikki Ju- malan lupaukset ovat niin ja aamen.
Jumala ei ole muuttunut. On kirjoitettu: -
"Minä, Herra, en muutu, ettekä tekään, Jaakobin jälkeläiset, -
ole entisestänne muuttuneet."
Meidän tulee tehdä se, mitä Jumala pyytää meitä tekemään eli rukoilla
ja seisoa eturintamassa itsemme, perheidemme, seurakuntiemme, -
kaupunkiemme ja sen maan puolesta, jossa asumme.
Jos teemme näin, alamme pikkuhiljaa nähdä Jumalan kirkkauden
ja sen, kuinka Jumala täyttää meitä.
Muistatteko sen Raamatun kertomuksen, -
kun Jumala lähetti 10 vitsausta egyptiläisille?
Muinainen Egypti kuvastaa tämänpäivän maailmaa
ja faarao kuvastaa saatanaa.
Myös me elämme tänään tässä maailmassa
ja tiedämme, että tämän maailman ruhtinas on saatana.
Hän on pimeyden ruhtinas, niinkuin faarao oli aikoinaan Egyptissä.
Jumala lähetti 10 vitsausta.
Siellä oli pimeyttä ja ongelmia, mutta Israelin kansan keskellä oli valo
eikä heiltä puuttunut mitään, koska he olivat Jumalan kansa.
Niin kuin Israel on Jumalan kansa, samoin meistä Jeesukseen uskovista, -
on tullut Jumalan perillisiä ja Jumalan lapsia.
Meilläkin täytyy olla valo.
Kun on pimeyttä, missä ihmiset haluavat olla, minne he juoksevat?
Pimeydessä ei näe mitään. Kun ihmiset näkevät valoa, -
he juoksevat sinne. Siksi on kirjoitettu: -
"Kansat tulevat sinun valosi luo ja kuninkaat sinun aamunkoittoosi."
Jos teemme, mitä Jumala on käskenyt meidän tehdä, meidän ei tarvitse
selittää ihmisille, kuka Jeesus oli ja mitä Hän teki.
Avaamme vain suumme ja ihmiset pelastuvat.
Meidän sanamme täytyy kuitenkin käydä yhteen sen kanssa, -
mitä meillä on sydämessämme.
Jos et elä sitä, mitä puhut, se ei toimi. Näin se on Jumalan kanssa.
Avataan Johanneksen evankeliumin ensimmäinen luku.
Katsotaan vielä yksi mielenkiintoinen kohta.
Jakeesta 1: -
"Alussa oli Sana. Sana oli Jumalan luona, ja Sana oli Jumala.
Jo alussa Sana oli Jumalan luona. Kaikki syntyi Sanan voimalla.
Mikään, mikä on syntynyt, ei ole syntynyt ilman häntä.
Hänessä oli elämä, ja elämä oli ihmisten valo.
Valo loistaa pimeydessä, pimeys ei ole saanut sitä valtaansa."
Tämä valo on Jeesus Kristus, joka tuli jo ihmisenä maanpäälle
ja antoi elämänsä ristillä. Hän antoi jo meille anteeksi
kaikki meidän syntimme ja nousi kuolleista.
Hän vanhurskautti meidät hengessä, nousi taivaaseen ja vuodatti
Pyhän Henkensä.
Jes. 60 sanoo: "Nouse, loista kirkkaana!"
Jeesus Kristus sanoi ristillä "Se on täytetty", ja Hän tiesi, mitä puhui.
Jeesus sanoi ristillä: "Isäni, isäni, miksi minut hylkäsit?!"
Se oli Rooman vallan aikaa, ja silloin ristiinnaulittiin paljon
juutalaisia.
Jeesukselle oli kaikkein vaikeinta erota Isästä.
Samassa hetkessä kaikki kiroukset, synnit ja sairaudet kaatuivat
Jeesuksen päälle.
Hän teki sen, jotta me voisimme olla Hänen kaltaisiaan.
Apostoli Paavali sanoo, että Jumalan tahto meitä varten on se, että
me pyhittyisimme.
Pyhitymme rukouksen ja Jumalan sanan opiskelun kautta -
ylistyksen ja palvonnan ja rakkauden kautta.
Rakkaus tulee ilmi teoissa.
Rakkaus antaa.
Jos sanot, että rakastat Jumalaa ja lähimmäistä niinkuin itseäsi, -
teet sen eteen jotain.
Pelastuttuasi et vain jää istumaan ja odottamaan.
Meidän tulee herätä. Nouse, loista kirkkaana, sillä sinun valosi saapuu!
Kirkkaus on jo, mutta emme näe sitä, koska olemme unessa.
Jos heräämme, näemme sen. Milloin näemme aamunkoiton?
Silloin, kun heräämme aamulla unestamme, kuulemme lintujen laulun
ja näemme, miten kauniiksi Jumala on luonut taivaan ja maan.
Näemme sen ja iloitsemme siitä. Sama on myös hengellisesti.
Monet ihmiset eivät ole iloisia, koska he nukkuvat hengessään.
Monet ovat masentuneita tai heillä on sairauksia, -
koska he nukkuvat hengessä.
Jeesus on jo antanut kirkkauden, mutta meidän täytyy noudattaa
Jumalan käskyjä.
Kirkkauden kuningas -seurakunta
Mennään 1. Johanneksen kirjeeseen. Tämä on hyvin mielenkiintoinen kohta.
Monet uskovaiset väittelevät siitä, tulisiko Jumalan käskyjä
noudattaa vai ei. Mehän elämme armossa.
Tottakai me elämme armossa.
Saimme armoa armon lisäksi,
kun Jeesus tuli ensimmäistä kertaa maan päälle.
On kirjoitettu, että olemme saaneet armoa armon lisäksi.
Mooseksen kautta saimme lain ja Jee- suksen kautta armoa armon lisäksi.
Luetaan 1. Johanneksen kirjeen 4. luvusta.
Avataan yhdessä Jumalan sana.
1. Joh. 4:8: -
"Joka ei rakasta, ei ole oppinut tunte- maan Jumalaa, sillä Jumala on rakkaus.
Juuri siinä Jumalan rakkaus ilmestyi meidän keskuuteemme, että hän
lähetti ainoan Poikansa maailmaan, antamaan meille elämän."
Jumala on antanut meille elämän.
Me myös noudatamme Jumalan käskyjä.
On kirjoitettu, että Jumalan käskyt eivät ole vaikeita niille, jotka
rakastavat Jumalaa.
Jos rakastamme Jumalaa, Jumalan käskyt eivät ole meille vaikeita.
Mitä sitten ovat Jumalan käskyt?
1. Johanneksen kirjeen 3. luku, jakeet 23-24: -
"Tämä on hänen käskynsä: meidän tulee uskoa hänen Poikaansa -
Jeesukseen Kristukseen ja rakastaa toinen toistamme,
niin kuin hän on meitä käskenyt.
Joka pitää hänen käskynsä, pysyy Jumalassa, -
ja Jumala pysyy hänessä. Ja sen, että hän pysyy meissä,
me tiedämme Hengestä, jonka hän on meille antanut."
Meidän tulee siis noudattaa Herran käskyjä.
Tästä emme voi väitellä. Jos rakastamme Jumalaa, -
meidän täytyy noudattaa hänen käskyjään
eli uskoa Hänen poikaansa, Jeesukseen Kristukseen -
Jumalan esikoispoikaan, ja rakastaa veljiämme.
Voimme noudattaa näitä vain, jos olemme valveilla hengessä.
Olemme valveilla silloin, kun luemme sanaa ja rukoilemme.
Silloin kun luemme sanaa, se tulee sisimpäämme.
Mennään Heprealaiskirjeen lukuun 4, jakeeseen 2.
"Mehän olemme kuulleet hyvän sanoman aivan niin kuin nuo entisajan ihmiset.
Heille ei kuitenkaan ollut mitään hyötyä sanasta, jonka he kuulivat, -
koska he eivät sitä uskoneet eikä se näin sulautunut heihin."
Kun me Jumalan lapsina luemme Ju- malan sanaa, se yhdistyy uskoon.
Uskosta tuohon sanaan me alamme rukoilla
koko sydämestämme.
Rukoilemme rakkaudessa ja uskossa. Julistamme Jumalan sanaa.
Jumala sanoo: "He ovat minun lapsiani, ja he rakastavat minua
ja noudattavat käskyjäni ja haluavat, että pelastus tulee
heidän maihinsa ja kaupunkeihinsa ja että herätys alkaa seurakunnissa."
Hän sanoo: "Minä avaan ovet, joita kukaan ei voi sulkea
ja lähetän henkeni ja vuodatan kirkkauteni teidän yllenne."
Näin se toimii, kokeilkaa vaikka.
Halleluja, kiitos Jumalalle!
Luetaan vielä kerran Jesaja 60: "Nouse, loista kirkkaana, sillä sinun
valosi saapuu ja Herran kirkkaus koittaa sinun yllesi. Katso, -
pimeys peittää maan, yön synkkyys kansat. Mutta sinun taivaallesi
kohoaa aamunkoi, Herran kirkkaus hohtaa sinun ylläsi."
Monet näkevät tänään taloudelliset kriisit. Talous on luhistumassa
ja kaikki on menossa alaspäin. Ihmiset eivät tiedä, mitä tehdä
ja ovat paniikissa.
Valitettavasti joskus uskovaisetkin menevät paniikkiin, koska he
kuuntelevat enemmän maailman uutisia kuin Jumalan sanaa.
Hän sanoi, että pimeys peittää maan.
Mietin tänään, että eikö koskaan aiemmin ole ollut kriisejä?
Kyllä kriisejä on ollut.
Aabrahamin pojan, Iisakin, aikana maanpäällä oli suuri nälänhätä.
Hän halusi mennä Egyptiin, -
mutta Jumala kielsi häntä menemästä, ja käski häntä asumaan maassa, -
jossa hän oli. "Minä siunaan sinua," sanoi Jumala.
Kun me teemme sen, mitä Jumala on meitä käskenyt ja noudatamme
hänen käskyjään rakkaudessa, ja rukoilemme silloin, -
kun pimeys peittää maan ja kun yön synkkyys yrittää peittää
kaikki kansat, -
kun silloin teemme, mitä Jumala on käskenyt meidän tehdä, -
näemme Herran siunauksen.
Iisak jäi ja teki niinkuin Jumala oli häntä käskenyt.
Hän ei lähtenyt Egyptiin.
Egypti symboloi tämänpäivän maailmaa.
Jumala sanoi Iisakille: Älä mukaile tämän maailman järjestelmää: -
valheita, tottelemattomuutta ja rakkaudettomuutta Jumalaa kohtaan, -
varkauksia. Toisin sanoen: älä nuku!
Nyt on aika kylvää.
Iisak kylvi ja hän korjasi sata- kertaisen sadon nälän aikana.
Koska Jumalan kirkkaus täytti sen paikan, jossa hän oli.
Tulta Siionista
Eläkää Jumalan sanan mukaan ja tehkää niinkuin Jumala on sanonut.
Monet sanovat, etteivät he kuule Jumalaa, mutta sinun täytyy vain
avata Jumalan sana.
Jos haluat vaeltaa Jumalan valkeudessa, rukoilet ja sanot: -
Ei ole väliä, mitä se maksaa, mutta minä seuraan sinua, Jeesus.
Sanoit, että ne, jotka haluavat seurata sinua, kieltäköön itsensä, -
ottakoon ristinsä, ja seuratkoon sinua. Olen valmis maksamaan tämän hinnan.
Näen, että pimeys peittää koko maan, mutta minä seuraan sinua.
Julistan uskoani Jeesukseen Kristuk- seen. Julistan, että sinä olet minun
Lunastajani ja Herrani.
Minä seison Pyhä Hengen eturintamassa itseni, perheeni, seurakuntani, -
kaupunkini ja maani puolesta. Seison rukouksessa.
Jumala näyttää kirkkautensa, koska hän on uskollinen.
Se on aina ollut näin ja se tulee aina olemaan näin.
Hän etsii ihmisiä eikä kultaa, koska Hänellä on kaikkea.
Hän etsii uskollisia, joilla on niitä ominaisuuksia, joita Jumalalla on.
Kun Hän näkee jonkun uskollisen ja kuuliaisen, Hän sanoo: -
"Tämä henkilö voi korottaa Minun ni- meäni. Hänelle voin antaa kirkkauteni
eikä Hän ota sitä itselleen.
Tämä henkilö antaa kunnian Minulle."
Jos te haluatte tätä, ei ole väliä, missä asutte, mikä on nimenne, -
mikä on yhteiskunnallinen asemanne, -
ei ole väliä onko teillä tutkintoa vai ei.
Jos haluatte noudattaa Jumalan sanaa, Hän auttaa teitä.
Muistakaa Jeesuksen sanat: "Ilman minua te ette voi mitään tehdä."
Nouse, loista kirkkaana, sillä sinun valosi saapuu ja Herran kirkkaus
koittaa sinun yllesi.
Haluan rukoilla puolestanne. En tiedä, mitä te tarvitsette.
Ehkä tarvitsette parantumista, vapautumista tai läpimurtoa
Pyhässä Hengessä, ehkä te olette haaleita ettekä kuumia.
Jeesus sanoo Ilmestyskirjan 3. luvussa: -
"Parempi, että olisit kylmä kuin haalea."
Haluan rukoilla, että se Pyhän Hen- gen tuli, joka on Jerusalemissa ja
tässä seurakunnassa, palaisi teissäkin.
Pimeys peittää maan ja yön synkkyys kansat. Mutta sinun taivaallesi kohoaa
aamunkoi, Herran kirkkaus hohtaa sinun ylläsi.
Tämä on Jumalan lupaus meille.
Rukoilen Jeesuksen Kristuksen nimessä ja julistan Herran voittoa.
Jos olette vielä unessa, rukoilen, että heräisitte sydämissänne.
Julistan tätä Jeesuksen Kristuksen nimessä!
Jos tarvitsette parantumista, julis- tan Jumalan sanaa ja lähetän sen
Jerusalemista. On kirjoitettu, että sana lähti Jerusalemista.
Jeesuksen haavojen kautta olette parannetut.
Jos tarvitsette vapautusta, julistan teille vapautta Jeesuksen nimessä.
Jeesus on maksanut hinnan, eivätkä henkivallat voi hallita teitä.
Jumalan sana on kaikkein voimakkain maan päällä.
Täyttäköön Pyhä Henki teidät Jeesuksen nimessä!
Jumala rakastaa teitä todella paljon. Tulkaa mukaan ensi kerralla.
Mekin rakastamme teitä. Rauhaa teille Jerusalemista!
Rauhaa teille rakkaat! Näitte juuri saarnan Kirkkauden Kuningas srk:sta.
Minulle on suuri etuoikeus opettaa teille Jumalan sanaa.
Jumalan sana sanoo, että usko tulee kuulemisesta
ja kuuleminen Jumalan sanasta.
Olen varma, että uskonne on kasvanut tämän kautta.
Tämä usko toimii rakkaudessa. Jumalalle on kaikki mahdollista.
Avatkaa vain sydämenne ja vastaanottakaa Hänen sanansa.
Haluan tänään rukoilla niiden puo- lesta, jotka eivät tunne Jeesusta
eivätkä ole ottaneet häntä vastaan Israelin messiaana ja lunastajana.
Toistakaa perässäni: -
Jeesus, uskon, että tulit tähän maailmaan
antaaksesi anteeksi syntini. Uskon, että nousit ristille
ja annoit elämäsi puolestani, otit minun syntini ja pyhitit minut.
Otan sinut vastaan messiaana ja lunastajana.
Tule sydämeeni ja tee minusta vanhurskas Sinussa.
Jeesus, täytä minut hengelläsi ja auta minua seuraamaan Sinua.
Rukoilen Jeesuksen Kristuksen nimessä. Aamen!
Rakastamme teitä ja Jumala rakastaa teitä vielä enemmän.
Jos rukoilitte tämän rukouksen, olette Jumalan poikia ja tyttäriä.
Kirjoittakaa meille niin yritämme auttaa teitä.
Etsikää seurakunta ja siskoja ja veljiä, -
jotka voivat auttaa teitä ja rukoilla kanssanne ja puolestanne.
Aabrahamin, Iisakin ja Jaakobin Jumala siunatkoon teitä
Jeesuksen Kristuksen nimessä. Aamen. Shalom!
Yllä on Israelin yhteystietomme niille, jotka haluavat tukea työtämme.
Suomennos: Sonja Mattayev